Tore Bjørgo

Tore Bjørgo (født 25. mai 1958 på Fagernes) er en norsk professor ved Politihøgskolen. Han er spesialist innen blant annet terrorisme, forebyggingsstrategier, rasistisk vold, samt gjeng- og ungdomskriminalitet. Fra 2016 er han senterleder ved Senter for ekstremismeforskning (C-REX) ved Universitetet i Oslo. 


== Bakgrunn ==
Bjørgo er sønn av nynorskforkjemperen Trygve Bjørgo som i mange år var rektor ved Valdres vidaregående skule.Bjørgo ble cand.polit. med hovedfag i sosialantropologi fra Universitetet i Oslo i 1987. I 1997 mottok han sin samfunnsvitenskapelig doktorgrad ved Universitetet i Leiden i Nederland. Avhandlingen hans, Racist and Right-Wing Violence in Scandinavia: Patterns, Perpetrators, and Responses, ble utgitt på Tano Aschehoug. Et hovedfunn i avhandlingen hans er at personene ble radikalisert og rasister etter at de kom inn i et rasistisk miljø, og at de ikke gikk inn et rasistisk miljø fordi de var rasister i utgangspunktet.Fra 1983 arbeidet Bjørgo som forsker ved Norsk utenrikspolitisk institutt (NUPI), og gikk gradene fra vitenskapelig assistent til forsker og seniorforsker. I 2004 ble han ansatt som professor i politivitenskap ved Politihøgskolen og i perioden 2005-2007 var han forskningssjef. Han hadde ansvaret for å bygge opp Politihøgskolens masterstudium i innen politivitenskap. Høsten 2014 var han Fulbright scholar ved John Jay College of Criminal Justice, City University of New York. 
Fra 2016 har han vært leder for Senter for ekstremismeforskning ved Universitetet i Oslo, og er tilsatt som professor ved Institutt for statsvitenskap.


== Publikasjoner ==
I 1987 var Bjørgo medforfatter på læreboken Politisk kommunikasjon: Introduksjon til semiotikk og retorikk sammen med professor Daniel Heradstveit ved NUPI. I 1993 fulgte de to opp med boken Politisk terrorisme. Senere har han utgitt et dusin bøker (monografier og antologier) om rasistisk og høyreekstrem vold, terrorisme og kriminalitetsforebygging. 


=== Bibliografi i utvalg ===
1987: D. Heradstveit og T. Bjørgo. Politisk kommunikasjon: Introduksjon til semiotikk og retorikk. Oslo: Tano (også utgitt på svensk, dansk og bulgarsk). ISBN 82-518-3026-5
1993: T. Bjørgo og D. Heradstveit. Politisk terrorisme. Oslo: TANO. ISBN 82-518-3102-4
1993: T. Bjørgo and R. Witte (eds.). Racist Violence in Europe. Basingstoke: Macmillan. ISBN 0-333-60102-5
1995: Terror from the Extreme Right. (redaktør av antologi). London: Frank Cass (norsk utgave på Tiden forlag) ISBN 0-7146-4196-0
1997: Racist and Right-Wing Violence in Scandinavia: Patterns, Perpetrators, and Responses. (doktorgradsavhandling) Oslo: Tano Aschehoug. ISBN 8251836654
1998: J. Kaplan and T. Bjørgo (eds.). Nation and Race: The Development of the Euro-American Racist Subculture (antologi). Boston: Northeastern university Press. ISBN 1-55553-331-0
1999: Bjørgo, T. og Carlsson, Y. (1999) Vold, rasisme og ungdomsgjenger: Forebygging og bekjempelse. Oslo: Tano Aschehoug. ISBN 9788251837323
2005: Root Causes of Terrorism. Oxon: Routledge (redaktør av antologi). ISBN 0-415-35150-2
2009: Leaving Terrorism Behind: Individual and Collective Disengagement. Medforfatter: John Horgan. London: Routledge. ISBN 9780415776684
2013: Strategies for Preventing Terrorism. Basingstoke: Palgrave Pivot (også utgitt på kinesisk av Chinese People's Public Security University Press). ISBN 978-1-137-35507-2
2015: Forebygging av kriminalitet. Oslo: Universitetsforlaget. ISBN 978-82-15-01995-6
2016: C. Hemmingby og T. Bjørgo. The Dynamics of a Terrorist Targeting Process: Breivik and the 22 July Attacks in Norway. Basingstoke/New York: Palgrave Pivot.ISBN 978-1-137-57996-6
2016: Preventing Crime: A Holistic Approach. Basingstoke/New York: Palgrave Macmillan. ISBN 978-1-349-56978-6


== Referanser ==


== Eksterne lenker ==
(en) Tore Bjørgo – kategori av bilder, video eller lyd på Commons 
(en) Tore Bjørgo på Internet Movie Database 
(no) Publikasjoner av Tore Bjørgo i BIBSYS
(no) Publikasjoner av Tore Bjørgo i forskningsdokumentasjonssystemet CRIStin
(no) Profil hos Politihøgskolens nettsider